STANDARDE PROFESIONALE ALE CADRELOR DIDACTICE DIN ÎNVĂȚĂMÎNTUL PRIMAR, GIMNAZIAL ȘI LICEAL

2015

PROIECT PENTRU DISCUȚII PUBLICE

CZU

Coordonare:

Nicolaescu-Onofrei Liliana, Ministerul Educației

Dr. conf.cerc.Cara Angela, Institutul de Științe ale Educației

Autori:

Dr. conf.cerc.Cara Angela, Institutul de Științe ale Educației

Caragi Larisa, LT „Emil Nicula”, s. Mereni, Anenii-Noi

Dr. Cerbușca Pavel, Liceul Academiei de Științe din Moldova

Chicu Valentina, Ministerul Educației

Dr. conf. Cincilei Cornelia, Programul Educațional „Pas cu Pas”

Condrea Ion, LT „Ion Inculeț”, s. Vorniceni, Strășeni

Dr. conf. Cosovan Olga, Universitatea Pedagogică de Stat „Ion Creangă”, Chișinău

Duca Cristina, Ministerul Educației

Eșanu Rodica, LT „Columna”, Chișinău

Jitari Mariana, LT „Spiru Haret”, Chișinău

Nicolaescu-Onofrei Liliana, Ministerul Educației

Dr. Rusnac Virginia, Centrul Republican de Asistență Psihopedagogică

Consultant internaţional: dr. Sergij Gabršček, Slovenia

Lucrarea a fost elaborată în cadrul Proiectului ”EDUCAȚIA ÎN REPUBLICA MOLDOVA - COMPETENȚE PENTRU PREZENT ȘI VIITOR”. Această inițiativă este parte a Proiectului de sprijin pentru reforma educației în Republica Moldova (OSF-SUPREM), susținut de către OSF, prin intermediul Fundației Soros-Moldova.

**CUPRINS**

[I. considerații conceptuale 4](#_Toc435705769)

[1.1. Contextul aplicării și funcțiile Standardelor profesionale ale cadrelor didactice din învățămîntul primar, gimnazial și liceal 4](#_Toc435705770)

[1.2. Structura standardelor profesionale ale cadrelor didactice din învățămîntul primar, gimnazial și liceal 5](#_Toc435705771)

[II. STANDARDEle PROFESIONALE ale cadrelor didactice din învățămîntul primar, gimnazial și liceal 6](#_Toc435705772)

[2.1. Domenii de competență și standarde 6](#_Toc435705773)

[2.2. Sistemul de indicatori 7](#_Toc435705774)

[III. CADRUL DE REFERINȚĂ PENTRU STANDARDELE PROFESIONALE ALE CADRELOR DIDACTICE DIN ÎNVĂȚĂMÎNTUL primar, gimnazial și liceal 9](#_Toc435705775)

[3.1. Funcțiile cadrului de referință pentru standardele profesionale ale cadrelor didactice din învățămîntul general 9](#_Toc435705776)

[3.2. Standarde, indicatori, descriptori 10](#_Toc435705777)

[IV. instrumentarul pentru evaluarea cadrelor didactice 26](#_Toc435705778)

[4.1. Ciclul evaluării și dezvoltării profesionale 26](#_Toc435705779)

[4.2. Instrumentarul pentru evaluarea internă (anuală) a cadrelor didactice 28](#_Toc435705780)

[4.3. Instrumentarul pentru evaluarea externă a cadrelor didactice 31](#_Toc435705781)

[4.4. Recomandări pentru aplicarea cadrului de referință la elaborarea instrumentelor de evaluare anuală 32](#_Toc435705782)

# considerații conceptuale

## Contextul aplicării și funcțiile Standardelor profesionale ale cadrelor didactice din învățămîntul primar, gimnazial și liceal

***Standardele profesionale ale cadrelor didactice*** prezintă, în primul rînd, un sistem de referinţă important pentru autoevaluarea nivelului de performanţă al cadrelor didactice din învățămîntul primar, gimnazial, liceal, special, complementar. Fiecare cadru didactic, cunoscînd standardele, va fi capabil să îşi identifice punctele forte ale competenţelor, precum şi ariile formării profesionale, care necesită îmbunătăţiri. De asemenea, standardele sînt repere de bază în organizarea eficientă a procesului de evaluare a cadrelor didactice, de dezvoltare profesională şi avansare în carieră.

Prin standardele profesionale elaborate, tuturor elevilor li se asigură crearea  premiselor acordării unor şanse egale de a primi o educație de calitate din partea cadrelor didactice pregătite după aceleași cerinţe profesionale; promovarea conceptului educaţiei incluzive şi a principiilor şcolii prietenoase copilului; asigurarea unui mediu deschis, sigur pentru învăţare; creşterea atractivităţii învăţării; dezvoltarea cetăţeniei democratice şi a participării active; dezvoltarea competenţelor digitale, prin elaborarea şi aplicarea conţinuturilor educaţionale digitale în procesul educaţional; asigurarea coeziunii sociale dintre toţi actorii pentru realizarea unei educaţii de calitate.

Elaborarea standardelor profesionale ale cadrelor didactice din învăţămîntul primar, gimnazial și liceal este motivată de priorităţile urmărite prin cooperarea susţinută în domeniul *formării profesionale* *continue* din Republica Moldova, în vederea asigurării unei educaţii de calitate. Aceasta este determinată de următorii factori:

* consolidarea dimensiunii europene în domeniul educaţiei şi formării profesionale continue a cadrelor didactice;
* orientarea sistemului de dezvoltare profesională în conformitate cu cerinţele pieţii muncii şi ale pedagogiei centrate pe elev;
* motivarea cadrelor didactice pentru învăţare pe tot parcursul vieţii;
* creşterea responsabilităţii personale a fiecărui cadru didactic pentru reuşita propriei cariere profesionale;
* promovarea transparenţei, recunoaşterea competenţelor şi/sau a calificărilor.

## Structura standardelor profesionale ale cadrelor didactice din învățămîntul primar, gimnazial și liceal

*Standardele profesionale ale cadrelor didactice* constituie un cadru de referinţă pentru dezvoltarea continuă a competenţelor profesionale în raport cu necesităţile educaţionale, tendinţele existente şi gradul didactic solicitat, de motivare a autoformării şi realizării unei activităţi didactice de calitate.

*Cadrul de referință al standardelor*  include ansamblul de *standarde, indicatori și descriptori,* care vizează dezvoltarea profesională coerentă şi unitară a cadrelor didactice, şi se înscrie, pe de o parte, în extinderea formării iniţiale şi secondează, pe de altă parte, celelalte componente ale formării continue, garantînd eficienţa profesională a cadrelor didactice din învăţămîntul preuniversitar.

Standardele profesionale acoperă întreaga activitate de predare-învățare-evaluare și se structurează pe cinci dimensiuni/domenii prioritare:

1. Proiectarea și pregătirea învățării;
2. Mediul de învățare;
3. Procesul de predare-învățare-evaluare;
4. Dezvoltare și creștere profesională;
5. Relația școală-familie-comunitate;

Pentru fiecare dimensiune/ domeniu, este precizat standardul necesar de atins/realizat. Fiecare standard este derivat în mai multe variabile, indicatori care reflectă etapele/ acțiunile cadrului didactic indicate/ oportune pentru atingerea standardului.

*Standardele profesionale ale cadrelor didactice* acoperă dimensiunile fundamentale ale procesului educațional centrat pe copil, domeniile prioritare în activitatea cadrului didactic din învățămîntului general.

*Indicatorul* în contextul standardelor profesionale reprezintă o caracterizare a unei acţiuni sau a unui ansamblu de acţiuni interconexe, specifice unor aspecte ale standardului.

Îndeplinirea cerinţelor din standarde se poate urmări și dovedi prin diferite modalități și surse de verificare: observare directă a activității, consultarea documentelor, chestionarea/ intervievarea tuturor factorilor de interes, portofolii etc.

# STANDARDEle PROFESIONALE ale cadrelor didactice din învățămîntul primar, gimnazial și liceal

## Domenii de competență și standarde

**Domeniul 1: Proiectarea și pregătirea învățării**

***Standard 1: Cadrul didactic planifică și proiectează procesul de predare-învățare-evaluare centrat pe elev, în vederea asigurării eficienței și creării oportunităților de implicare și dezvoltare pentru fiecare copil.***

***Indicatori:***

**Domeniul 2: Mediul de învățare**

***Standard 2: Cadrul didactic asigură crearea unui mediu de învățare dezvoltativ și sigur, bazat pe cultura învățării, care facilitează succesul fiecărui elev***

**Domeniul 3: Procesul de predare-învățare-evaluare**

***Standard 3: Cadrul didactic asigură implementarea unui proces de predare-învățare-evaluare centrat pe cel ce învață, în vederea asigurării succesului școlar al fiecărui elev.***

**Domeniul 4: Dezvoltare și creștere profesională**

***Standard 4: Cadrul didactic gestionează propria dezvoltare profesională continuă, axată pe necesități reale, în vederea asigurării performanței sale profesionale.***

**Domeniul 5: Relația școală-familie-comunitate**

***Standard 5: Cadrul didactic asigură relații de colaborare și respect cu familia și comunitatea, dezvoltînd parteneriate eficiente în sprijinul realizării unui proces educațional de calitate.***

## Sistemul de indicatori

**Domeniul 1: Proiectarea și pregătirea învățării**

***Standard 1: Cadrul didactic planifică și proiectează procesul de predare-învățare-evaluare centrat pe elev, în vederea asigurării eficienței și creării oportunităților de implicare și dezvoltare pentru fiecare copil.***

***Indicatori:***

|  |  |
| --- | --- |
| **1.1.** | **Demonstrează cunoașterea elevilor și a abordărilor moderne privind învățarea.** |
| **1.2.** | **Demonstrează cunoașterea materiei la disciplina predată.** |
| **1.3** | **Proiectează un demers didactic modern, conform rigorilor cadrului curricular al disciplinei.** |
| **1.4** | **Proiectează un demers didactic coerent, individualizat și diferențiat, adaptat la particularitățile elevilor.** |
| **1.5** | **Planifică evaluarea procesului și a rezultatelor învățării în concordanță cu rigorile curriculare.** |
| **1.6** | **Planifică utilizarea adecvată a resurselor de învățare în realizarea demersului didactic.** |

**Domeniul 2: Mediul de învățare**

***Standard 2: Cadrul didactic asigură crearea unui mediu de învățare dezvoltativ și sigur, bazat pe cultura învățării, care facilitează succesul fiecărui elev.***

***Indicatori:***

|  |  |
| --- | --- |
| **2.1.** | **Stabilește un climat relaţional sigur, bazat pe încredere, solidaritate și respect, pe principiile echităţii şi ale toleranţei.** |
| **2.2** | **Organizează în mod rațional și optim spațiul fizic.** |
| **2.3** | **Asigură managementul eficient al clasei și al comportamentului elevilor.** |

**Domeniul 3: Procesul de predare-învățare-evaluare**

***Standard 3: Cadrul didactic asigură implementarea unui proces de predare-învățare-evaluare centrat pe cel ce învață, în vederea asigurării succesului școlar al fiecărui elev.***

***Indicatori:***

|  |  |
| --- | --- |
| **3.1.** | **Formează și dezvoltă motivația, autonomia și responsabilitatea elevilor pentru propria învățare.** |
| **3.2** | **Demonstrează o comunicare didactică corectă și eficientă.** |
| **3.3** | **Utilizează în mod optim diversitatea resurselor de învățare.** |
| **3.4** | **Gestionează eficient procesul educațional la clasă.** |
| **3.5** | **Folosește evaluarea drept instrument de dezvoltare a potențialului elevilor.** |

**Domeniul 4: Dezvoltare și creștere profesională**

***Standard 4: Cadrul didactic gestionează propria dezvoltare profesională continuă, axată pe necesități reale, în vederea asigurării performanței sale profesionale.***

***Indicatori:***

|  |  |
| --- | --- |
| **4.1.** | **Construiește propria identitate profesională în corespundere cu rolurile prescrise de funcția pe care o deține.** |
| **4.2** | **Proiectează propriul traseu de dezvoltare profesională continuă**. |
| **4.3** | **Realizează și monitorizează procesul de dezvoltare personală și profesională.** |

**Domeniul 5: Relația școală-familie-comunitate**

***Standard 5: Cadrul didactic asigură relații de colaborare și respect cu familia și comunitatea, dezvoltînd parteneriate eficiente în sprijinul realizării unui proces educațional de calitate.***

***Indicatori:***

|  |  |
| --- | --- |
| **5.1.** | **Comunică în mod curent cu membrii familiei/reprezentanţii legali despre activitatea și progresul elevilor.** |
| **5.2** | **Facilitează implicarea membrilor familiei și a comunității în calitate de persoane-resursă în eficientizarea procesului educațional.** |
| **5.3** | **Facilitează implicarea elevilor în dezvoltarea proiectelor comunitare şi a acțiunilor de voluntariat.** |
| **5.4** | **Dezvoltă relaţiile dintre şcoală şi familii/ membrii comunităţii prin intermediul proiectelor educaționale relevante.** |

# CADRUL DE REFERINȚĂ PENTRU STANDARDELE PROFESIONALE ALE CADRELOR DIDACTICE DIN ÎNVĂȚĂMÎNTUL primar, gimnazial și liceal

## Funcțiile cadrului de referință pentru standardele profesionale ale cadrelor didactice din învățămîntul general

Cadrul de referință pentru Standardele Profesionale ale cadrelor didactice din învățămîntul general este o descriere detaliată și profundă a Standardelor, care include descriptori pentru fiecare indicator, acest format oferind posibilitatea unei prezentării mai explicite a standardelor.

Descriptorii, în contextul indicatorilor, reprezintă o descriere a unor operaţii/ acţiuni concrete, specifice unui aspect al indicatorului respectiv. Descriptorii sînt prezentați pe trei niveluri: nivelul de bază, nivelul avansat, nivelul performant. Descriptorii sînt orientați la măsurarea manifestării calitative a indicatorului respectiv.

Aşadar, indicatorii şi descriptorii reprezintă sursa informaţională privind funcţionalitatea şi eficienţa standardului respectiv, dar şi sursa de elaborare a diferitor instrumente de evaluare/ monitorizare a acţiunilor/ activităţii cadrului didactic, raportate la standarde profesionale.

Cadrul de referință a Standardelor profesionale ale cadrelor didactice din învățămîntul primar, gimnazial și liceal se aplică:

* de către cadrele didactice, pentru autoevaluarea activității, elaborarea planurilor individuale de dezvoltare profesională;
* de către evaluatorii externi, pentru determinarea nivelului calității activității cadrului didactic, elaborarea instrumentelor de evaluare-diagnostic pe fiecare dintre dimensiunile standardelor; elaborarea recomandărilor pentru dezvoltarea profesională a cadrelor didactice;
* de către instituțiile abilitate în formare inițială și continuă a cadrelor didactice, pentru conceperea planurilor de învățămînt în cadrul formării inițiale și a planurilor stagiilor de formare continuă a cadrelor didactice, elaborarea suportului curricular pentru respectivele activități.

## Standarde, indicatori, descriptori

Pentru fiecare dintre indicatorii circumscriși standardelor, se propune un set de descriptori specificaţi pe niveluri de performanţă: de bază, avansat și performant.

*Nivelul de bază*

La acest nivel, cadrul didactic trebuie să demonstreze cunoştinţe specifice despre diverse teorii şi cercetări relevante în domeniul psihopedagogiei;ale domeniului şi ale ariei de specializare, astfel avînd posibilitatea să cunoască elevii, particularitățile lor; să asigure accesibilitatea conţinuturilor şi utilizarea individualizată şi diferenţiată a strategiilor de predare-învăţare-evaluare; să demonstreze competenţe de aplicare a curriculumului şi a altor acte normative în vigoare în proiectarea unui demers educaţional de calitate; să asigure incluziunea şi egalitatea de şanse în organizarea procesului educaţional; să comunice eficient cu familiile elevilor, demonstrîndasumarea responsabilităţii pentru îmbunătăţirea predării, prin dezvoltarea sa profesională continuă.

*Nivelul avansat*

La acest nivel, cadrul didactic manifestă înţelegere şi gîndire critică asupra dezvoltării în materie de specialitate şi în domeniile curriculare predate;știesă utilizeze creativ materialele didactice existente şi să elaboreze altele noi în concordanţă cu necesitățile specifice ale elevilor, în funcție de condiţiile diversităţii; să valorifice experienţele de învăţare ale tuturor elevilor, asigurînd legătura între conţinuturile predate şi experienţele de viaţă; sădiversifice strategiile de predare-învăţare-evaluare;săfacă uz de variate strategii incluzive de implicare şi motivare a elevilor cu diferite stiluri de învăţare; să se angajezeîn evaluarea nu doar a produsului, ci şi a procesului de învăţare; să realizezeproiecte şcolare cu comunitatea, orientate spre asigurarea calităţii în educaţie.

*Nivelul performant*

La acest nivel cadrul didactic are o înţelegere profundă a disciplinei pe care o predă, cunoaşte evoluţia domeniului, legătura cu alte discipline, precum şi cu lumea reală. Un cadru didactic la nivel performant stăpîneşte cunoştinţe specializate despre modul în care poate fi abordat fiecare elev, în funcție de stilul său de învăţare; ştie cum să ajusteze conţinutul materiei în funcţie de disponibilitatea, interesul şi profilul de învăţare al elevilor; cum să creezeun mediu stimulativ de învăţare, care valorifică potențialul fiecărui elev, astfel încît învăţarea să devină un proces constructiv. Cadrele didactice aplică o varietate de strategii flexibile de management al clasei pentru a se asigura că toţi elevii sînt antrenaţi în activităţi relevante de învăţare; proiecteazăactivităţi comune cu persoane-resursă din comunitate, în realizarea educaţiei economice, financiare şi de ghidare în carieră a elevilor etc. La acest nivel, cadrul didactic demonstrează o cunoaşterea riguroasă a disciplinei, dar, în acelaşi timp, dezvoltă la elevi capacităţi de analiză critică. Cadrul didactic elaborează strategii de cunoaştere a elevilor şi prezintă colegilor bunele practici acumulate privind lucrul cu diverse categorii de copii; propune modalităţi de abordare individualizată şi diferenţiată a elevilor cu diverse stiluri de învăţare;acordă asistenţă colegilor în depăşirea dificultăţilor metodologice şi eficientizarea demersurilor didactice;propune recomandări și participă la dezvoltarea curriculumului disciplinar şi a curriculumului la decizia şcolii. Cadrul didactic integreazăîn procesul didactic o diversitate de resurse educaţionale, care încurajează inovaţia pedagogică; propunemodalităţi/ mecanisme de îmbunătăţire a procesului de învăţare şi evaluare, împărtășește experienţe şi bune practici prin care se promovează calitatea în educaţie atît în rîndurile colegilor, elevilor şi familiilor acestora, cît şi ale membrilor comunităţii. De asemenea, cadrul didactic cu o prestație la nivel performantse implică în pregătirea şi realizarea proiectelor naţionale şi internaţionale, informîndu-și colegii şi încurajîndu-le participarea.

domeniul 1: PROIECTAREA ȘI PREGĂTIREA ÎNVĂȚĂRII

***Standard 1: Cadrul didactic planifică și proiectează un proces de predare-învățare-evaluare centrat pe elev, în vederea asigurării eficienței și creării oportunităților de implicare și dezvoltare pentru fiecare copil.***

|  |  |  |
| --- | --- | --- |
|  | **Indicatori:** | **Descriptori:** |
|  |  | Nivel de bază | Nivel avansat | Nivel performant |
| **1.1** | **Demonstrează cunoașterea elevilor și a abordărilor moderne privind învățarea.** | 1.1.1. Cunoaște şi împărtăşește concepţia despre copil şi educaţie promovată la nivel de politici educaţionale ale țării (centrarea pe cel ce învață). | 1.1.4. Demonstrează cunoașterea diverselor teorii și cercetări relevante în domeniul psihologiei, pedagogiei și didacticii, utilizîndu-le adecvat în cadrul proiectării demersului didactic. | 1.1.7. Cunoaște și aplică adecvat paradigma educațională constructivistă în pregătirea și proiectarea învățării.  |
| 1.1.2. Cunoaște informația privind cunoștințele și experiențele anterioare ale elevilor, abilitățile și atitudinile lor. | 1.1.5. Cunoaște punctele tari ale elevilor și domeniile în care aceștia au nevoie de sprijin pentru dezvoltare. | 1.1.8. Elaborează strategii de cunoaștere a elevilor şi își prezintă bunele practici de lucru cu diverse categorii de copii în cadrul instituției, raionului, în comunitatea pedagogică din țară. |
| 1.1.3. Cunoaște particularitățile socioculturale ale elevilor și ale familiilor acestora. | 1.1.6. Proiectează activități în ajutorul elevilor care au nevoie de sprijin pentru depășirea dificultăţilor de socializare și învățare. | 1.1.9. Proiectează activități pentru valorificarea multiaspectuală a diversității socioculturale reprezentate în clasa de elevi. |
| **1.2** | **Demonstrează cunoașterea materiei la disciplina predată.** | 1.2.1. Utilizează adecvat conceptele științifice aferente disciplinei predate.  | 1.2.2. Asigură predarea subiectelor de conținut în conformitate cu datele științei. | 1.2.3. Încorporează în demersul didactic noutățile științifice și abordările „la zi” din cadrul disciplinei predate. |
| **1.3** | **Proiectează un demers didactic modern, în conformitate cu rigorile cadrului curricular al disciplinei.** | 1.3.1.Elaborează proiecte didactice de lungă durată, pe unități de învățare și/sau pe lecții, în care sînt corelate adecvat competențele generale și specifice ale disciplinei, conținuturile și strategiile didactice. | 1.3.6. Alege și utilizează diferite modele de proiectare didactică a unității/ lecției, în funcție de posibilitățile disciplinei, context, conținuturi și competențe urmărite. | 1.3.11. Elaborează proiecte didactice inovative, valorificînd noutățile din domeniul didacticii moderne. |
| 1.3.2. Organizează conţinutul materiei predate într-o succesiune logică și eficientă pentru predare şi învăţare. | 1.3.7.Selectează și eșalonează conținuturile materiei în funcție de cunoștințele și experiențele anterioare ale elevilor. | 1.3.12. Selectează și eșalonează conținuturile materiei, efectuînd planificarea și proiectarea didactică în strînsă colaborare cu colegii de la alte discipline. |
| 1.3.3.Utilizează exemple de conexiuni între conținuturile disciplinei predate și materia de la alte discipline. | 1.3.8.Proiectează activități inter / transdisiplinare, facilitînd abordarea multiaspectuală și înțelegerea multilaterală de către elevi a conceptelor, faptelor, fenomenelor abordate. | 1.3.13. Proiectează activități inter / transdisicplinare împreună cu colegii de la alte discipline, utilizînd oportunitățile oferite de curriculumul în uz. |
| 1.3.4. Folosește exemple adecvate pentru demonstrarea conexiunilor dintre materia predată și viața reală, asigurînd o învățare semnificativă. | 1.3.9.Proiectează strategii didactice și situații de învățare semnificativă pentru facilitarea identificării de către elevi a conexiunilor conținutului disciplinei predate cu viața reală. | 1.3.14. Proiectează activități aplicative la disciplină, în școală și în comunitate, valorificînd experiențele de învățare ale tuturor elevilor și implicînd adecvat colegii, familia și comunitatea. |
| 1.3.5. Valorifică posibilitățile disciplinei pentru formarea de atitudini și valori. | 1.3.10. Valorifică posibilitățile demersurilor transdisciplinare pentru formarea de atitudini și valori. | 1.3.15. Valorifică posibilitățile contextuale, de mediu, din comunitate pentru formarea de atitudini și valori. |
| **1.4** | **Proiectează un demers didactic coerent, individualizat și diferențiat, adaptat la particularitățile elevilor.** | 1.4.1. Proiectează activitățile de învățare în funcție de specificul clasei la care predă și particularitățile de vîrstă ale elevilor. | 1.4.6. Variază activitățile de învățate proiectate în funcție de interesele elevilor.  | 1.4.11. Proiectează activități de învățare pentru dezvoltarea și lărgirea domeniilor de interese ale elevilor. |
| 1.4.2. Valorifică în procesul de proiectare didactică experiențele anterioare de învățare ale elevilor. | 1.4.7. Valorifică în procesul de proiectare/ reproiectare didactică rezultatele obţinute prin demersul de cunoaştere a intereselor elevilor. | 1.4.12. Elaborează împreună cu elevii planuri individuale de învățare pe baza datelor obținute din analiza necesităților elevilor. |
| 1.4.3. Proiectează sarcini didactice axate pe dezvoltarea/ exersarea competenţelor elevilor, adaptîndu-le la diferite stiluri de învățare. | 1.4.8. Elaborează sarcini incitante pentru elevi cu diferite stiluri de învățare.  | 1.4.13. Proiectează sarcini de învățare și tehnici pentru a asigura valorificarea punctelor tari / atuurilor elevilorși a le dezvolta inteligențele multiple.1.4.14. Încurajează explorarea disciplinei prin sarcini ce permit valorificarea stilului de învăţare al elevului si îi dezvoltă autonomia în procesul de studiu. |
| 1.4.4. Corelează eficient conţinuturile și sarcinile de învăţare cu strategiile didactice centrate pe dezvoltarea de competențe vizate de curriculum, pentru dezvoltarea abilităților cognitive, afective și psihomotorii ale elevilor. | 1.4.9. Include coerent în demersul didactic activități integratoare de tip proiect etc., pentru facilitarea formării competențelor-cheie. | 1.4.15. Asigură dezvoltarea competențelor vizate de temele cross-curriculare. |
| 1.4.5. Planifică ajustarea și modificarea curriculumului pentru copiii cu cerințe educaționale speciale.  | 1.4.10. Asigură, prin proiectare, incluziunea reală a tuturor elevilor (elaborează sarcini de lucru și probe de evaluare individuale pentru diferite categorii de elevi, proiectează activități în grupuri mici, creînd confort tuturor elevilor).  | 1.4.16. Creează, prin proiectare, oportunități de manifestare și progres școlar tuturor elevilor; structurează un demers adecvat incluziunii elevilor din clasa respectivă (dacă asemenea elevi există). |
| **1.5.** | **Planifică evaluarea procesului și a rezultatelor învățării în concordanță cu obiectivele de învățare si rigorile curriculare.** | 1.5.1. Include în toate tipurile de planificare didactică criteriile, strategiile și instrumentele de evaluare a procesului și a rezultatelor. | 1.5.3. Utilizează criterii de evaluare care sînt în concordanță cu obiectivele de învățare; strategii de evaluare – în concordanță cu specificul disciplinei. | 1.5.5. Elaborează și aplică instrumente, strategii de evaluare autentică. |
| 1.5.2. Elaborează probele de evaluare plecînd de la particularitățile de vîrstă, trebuințele, interesele, aptitudinile elevilor. | 1.5.4. Utilizează strategii de evaluare care oferă elevilor oportunități egale de a demonstra ceea ce au învățat, oportunități de autoevaluare și de monitorizare a propriului progres. | 1.5.6. Promovează dezvoltarea competenței de autoapreciere obiectivă și argumentată la elevi. |
| **1.6.** | **Planifică utilizarea adecvată a diferitor resurse de învățare, în vederea realizării demersului didactic** | 1.6.1. Selectează din resursele existente materialele necesare pentru abordarea didactică eficientă a conținuturilor/ competenţelor curriculare, pentru a provoca / stimula/susţine interesul elevilor pentru învăţare. | 1.6.3. Valorifică în proiectul didactic potențialul formativ al resurselor informaționale, umane și al materialelor noi și tradiționale, care facilitează învățarea fiecărui elev. | 1.6.5. Selectează, conceptualizează și creează resursele necesare pentru asigurarea unui demers didactic eficient și inovativ. |
| 1.6.2. Include justificat în proiectul didactic utilizarea echipamentelor şi mijloacelor tehnice accesibile.  | 1.6.4. Urmărește prin proiectarea didactică respectarea echilibrului de activități intelectuale, incluzînd utilizarea eficientă și dozată a mijloacelor tehnice accesibile. | 1.6.6. Valorifică prin conceptul de proiect didactic propriile competențe digitale și competențele digitale ale elevilor, incluzînd utilizarea eficientă și creativă a mijloacelor tehnice accesibile.  |

domeniul 2: MEDIUL DE ÎNVĂȚARE

***Standard 2: Cadrul didactic asigură crearea unui mediu de învățare dezvoltativ și sigur, bazat pe cultura învățării, care facilitează succesul fiecărui elev.***

|  |  |  |
| --- | --- | --- |
|  | **Indicatori:** | **Descriptori:** |
|  |  | Nivel de bază | Nivel avansat | Nivel performant |
| **2.1.** | **Stabilește un climat relaţional sigur, bazat pe încredere, solidaritate și respect, pe principiile echităţii şi ale toleranţei.** | 2.1.1. Respectă și aplică prevederile cadrului legal în vigoare privind securitatea vieţii şi sănătăţii copiilor și prevenirea abuzului față de copii. Menține un mediu nonviolent în clasă și raportează abuzurile. | 2.1.5. Sprijină și încurajează manifestarea comportamentelor empatice, creînd contexte și situații de învățare pentru acordarea de sprijin elevilor aflați în dificultate, fără lezarea demnității acestora. | 2.1.9. Inițiază elaborarea, împreună cu colegii, a strategiilor şi acţiunilor de prevenire și combatere a violenței, de promovare a unui mediu nonviolent şi favorabil învăţării, în cadrul şcolii şi la activitățile extraşcolare. |
| 2.1.2. Facilitează cunoașterea, înțelegerea și respectarea de către elevi a diferențelor individuale ale colegilor (personale, de gen, culturale, etnice, socio-economice etc.). | 2.1.6. Creează contexte de învățare și îmbogățire spirituală reciprocă, prin valorificarea diversității prezente în clasă, în școală. | 2.1.10. Creează contexte de formare a atitudinilor și valorilor prin valorificarea diversității prezente în școală, în comunitate, în societate. |
| 2.1.3. Demonstrează abilități de rezolvare a conflictelor, promovînd atitudinea tolerantă și acceptarea de opinii diferite. | 2.1.7. Asigură posibilitatea de exprimare a opiniei de către toți elevii și facilitează luarea deciziilor de comun acord.  | 2.1.11. Facilitează formarea la elevi a abilităților de rezolvare a conflictelor, de rezolvare a problemelor, de luare de decizii. |
| 2.1.4. Sprijină dezvoltarea unor relații profesor-elev; elev-elev; deschise și oneste.. | 2.1.8. Implică elevii, părinţii și comunitatea în procesul de creare a unui mediu relaţional eficient şi incluziv, încurajînd şi stimulînd comportamentele corecte. | 2.1.12. Valorifică plenar potenţialul uman al clasei, instituţiei, comunităţii şi asigură inserţia lor în crearea unui mediu educațional sigur şi confortabil, stimulînd iniţiativa şi performanţa. |
| **2.2.** | **Organizează și utilizează în mod rațional și optim spațiul fizic.** | 2.2.1. Organizează raţional spaţiul fizic al clasei conform cerinţelor ergonomice (aranjarea mobilierului, a materialelor didactice şi a celor educaţionale în funcţie de specificul disciplinei și al activităților proiectate), particularităţile și necesităţile individuale de învăţare şi dezvoltare ale elevilor și specificul activităților de învățare. | 2.2.3. Implică elevii în amenajarea spațiului fizic și asigură maximum de confort acţional pentru toţi elevii. | 2.2.5. Valorifică în mod optim toate resursele oferite de instituţie pentru a crea un mediu fizic propice procesului educaţional în cadrul lecțiilor și al activităților extrașcolare. |
|  |  | 2.2.2. Asigură utilizarea în condiții de securitate a spațiului, resurselor și materialelor necesare. | 2.2.4. Demonstrează folosirea sigură, responsabilă şi etică a TIC în procesul educațional. | 2.2.6. Asigură formarea la elevi a competențelor de utilizare responsabilă şi etică a TIC. |
| **2.3.** | **Asigură managementul eficient al clasei și al comportamentului elevilor.** | 2.3.1. Implică elevii în stabilirea de comun acord a regulilor de lucru și comportament care să asigure succesul învățării  | 2.3.3. Responsabilizează elevii pentru monitorizarea respectării regulilor stabilite de lucru și comportament. | 2.3.5. Promovează cultura autonomiei responsabile în clasa de elevi |
|  |  | 2.3.2. Abordează problemele de disciplină prompt, asertiv și respectuos, analizînd cauzele și descurajînd comportamentul neadecvat. | 2.3.4. Utilizează strategii eficiente de înlăturare a cauzelor / de remediere a comportamentului neadecvat. | 2.3.6. Aplică modalități eficiente de apreciere, stimulare și consolidare a comportamentului pozitiv. |

domeniul 3: PROCESUL DE PREDARE-ÎNVĂȚARE-EVALUARE

***Standard 3: Cadrul didactic asigură implementarea unui proces de predare-învățare-evaluare centrat pe cel ce învață, în vederea asigurării succesului școlar al fiecărui elev.***

|  |  |  |
| --- | --- | --- |
|  | **Indicatori:** | **Descriptori:** |
|  |  | Nivel de bază | Nivel avansat | Nivel performant |
| **3.1.** | **Formează și dezvoltă motivația, autonomia și responsabilitatea elevilor pentru propria învățare.** | 3.1.1. Aplică variate strategii de motivare a elevilor, orientate spre atingerea și sărbătorirea performanțelor. | 3.1.3. Oferă elevilor oportunități de a contribui la derularea procesului de învățare la diverse etape. Dezvoltă la elevi deprinderi de planificare a învățării și autoevaluare. | 3.1.5. Sprijină elevii în alegerea modalităților de învățare autonomă adecvate stilurilor de învățare, ritmului și preferințelor. |
| 3.1.2. Stimulează încrederea în sine, luarea deciziilor, asumarea responsabilităților şi învăţarea independentă a elevilor. Implică elevii în alegerea modalităților de lucru și ajustează demersul educațional în funcție de interesul cognitiv al elevilor. | 3.1.4. Selectează și oferă elevilor, în baza particularităților individuale de învățare, procedee adecvate de învățare, necesare pentru dobîndirea unor performanțe superioare. | 3.1.6. Promovează, prin activități de formare, cultura de învățare independentă, care valorifică personalitatea elevilor şi sporeşte interesul pentru autoînvăţare. |
| **3.2.** | **Demonstrează o comunicare didactică corectă și eficientă.** | 3.2.1. Respectă norma literară a limbii în care predă. Are o exprimare adecvată, în conformitate cu normele limbii literare. Asigură exprimarea corectă a elevilor. | 3.2.3. Valorifică adecvat limbajul terminologic al domeniului științific. | 3.2.5. Contribuie la dezvoltarea achizițiilor lingvistice ale elevilor. |
| 3.2.2. Prezintă clar și accesibil conținuturile,sarcinile și modalitățile de lucru, folosind terminologia și limbajul adecvat. | 3.2.4. Utilizează conexiuni relevante și modalități variate (vocabular bogat, analogii, metafore etc.) pentru explicitarea conținuturilor, sarcinilor și modalităților de lucru în cadrul lecției și în afara ei.  | 3.2.6. Asigură selectarea și transpunerea didactică a informației adecvate în raport cu nivelul de pregătire a elevilor. |
| **3.3.** | **Utilizează în mod optim diversitatea resurselor de învățare.** | 3.3.1. Utilizează adecvat timpul proiectat pentru diferite etape ale lecției / unității de învățare. Acordă suficient timp elevilor pentru realizarea activităților și pentru clarificările de care au nevoie.Timpul acordat altor activități decît cele de învățare este minim sau lipsă. | 3.3.2. Valorifică diversitatea din clasă, comunitate, societate ca oportunitate de învățare autentică. | 3.3.3. Valorifică momentele inopinate, oportune pentru dezvoltarea competențelor transferabile, aplicîndu-le în contexte intra- și inter-disciplinare, extinzînd și aprofundînd învățarea. |
| **3.4.** | **Gestionează eficient procesul educațional la clasă.** | 3.4.1. Comunică elevilor obiectivele clare și precise ale învățării și așteptările / rezultatele așteptate pentru fiecare lecție/unitate de învățare. Facilitează înțelegerea legăturii dintre obiectivele propuse și modalitățile de atingere a acestora. | 3.4.9. Încurajează elevii să participe la formularea obiectivelor învățării și a așteptărilor.  | 3.4.17. Antrenează elevii în activități de proiectare a obiectivelor învățării și de prognozare a rezultatelor preconizate. |
| 3.4.2. Facilitează învățarea, prin prezentarea conexiunilor dintre fapte, fenomene, concepte etc. | 3.5.10. Creează contexte de învățare prin descoperire, ghidînd elevii în stabilirea conexiunilor dintre fapte, fenomene, concepte etc. | 3.4.18. Extinde învățarea conceptelor/ unităților de conținut prin dezvoltarea la elevi a deprinderii de interogare multiprocesuală și analiză multiaspectuală a conceptelor, obiectelor, fenomenelor, faptelor etc. |
| 3.4.3. Creează situații și adresează întrebări care stimulează formarea și dezvoltarea abilităților cognitive (cunoaștere, înțelegere, aplicare, analiză, evaluare, creare/sinteză). | 3.4.11. Creează contexte și situații de învățare semnificativă, raportate la contexte și situații din viața reală. | 3.4.19. Valorifică oportunitățile de învățare din contextul și situațiile la clasă. Facilitează stabilirea de către elevi a conexiunilor cu viața reală și conștientizarea relevanței învățării. |
| 3.4.4. Menține, în activităţile didactice şi extradidactice, un mediu de învăţare edificat pe respectarea principiilor culturii învăţării. | 3.4.12. Aplică strategii didactice eficiente pentru a facilita dezvoltarea competenţei de „a învăţa să înveţi”. | 3.4.20. Stimulează și încurajează, prin propriul exemplu de autodezvoltare profesională , învățarea autonomă șiinteresul elevilor pentru învăţarea pe tot parcursul vieţii.Implică elevii într-un proces de învățare activă, prin descoperire, cu axare pe dezvoltarea gîndirii critice și de competențe |
| 3.4.5. Promovează cooperarea elevilor în realizarea sarcinilor. | 3.4.13. Oferă elevilor oportunități de învățare de la egal la egal.  | 3.4.21. Valorifică potențialul învățării prin cooperare, facilitînd șansa de a descoperi experiențele celorlalți și de a învăța din ele. |
| 3.4.6. Solicită feedback elevilor. | 3.4.14. Ajustează demersul didactic la necesitățile elevilor, în baza feedbackului acestora. | 3.4.22. Demonstrează flexibilitate în reconstruirea procesului didactic planificat, în caz de necesitate. |
| 3.4.7. Realizează conexiunile necesare cu ceea ce s-a studiat anterior și cu ceea ce urmează a se studia. | 3.4.15. Utilizează strategii didactice stimulative, coerente și semnificative, încurajînd dezvoltarea la maximum a potențialului tuturor elevilor. | 3.4.23. Sprijină elevii în stabilirea, în mod independent, a conexiunilor cu cunoștințele și experiențele anterioare. |
| 3.4.8. Utilizează oportunitățile oferite de curriculum pentru construirea de atitudini și valori.  | 3.4.16. Utilizează oportunitățile oferite de contextul școlar și cel local pentru construirea de atitudini și valori. | 3.4.24. Utilizează oportunitățile oferite de contextul național și cel internațional pentru construirea de atitudini și valori. |
| **3.5.** | **Folosește evaluarea drept instrument de dezvoltare a potențialului elevilor.** | 3.5.1. Utilizează diverse metode de evaluare formativă și sumativă pentru monitorizarea procesului de formare a competențelor elevilor.  | 3.5.5. Folosește sarcini/ itemi, instrumente, metode și forme de evaluare autentică a competențelor dezvoltate. | 3.5.9. Elaborează și aplică sarcini/itemi,instrumente, metode și forme pentru evaluarea autentică a competențelor dezvoltate. |
| 3.5.2. Oferă feedback constructiv în mod generalizat, adresat întregii clase. | 3.5.6. Oferă feedback personalizat, constructiv, cu sugestii pentru dezvoltarea potențialului elevilor. | 3.5.10. Oferă feedback personalizat bazat pe analiza factorilor contextuali care influențează învățarea. |
| 3.5.3. Evaluează progresul fiecărui elev (în raport cu propriile rezultate anterioare). | 3.5.7. Elaborează materiale de reper, creează contexte și implică elevii în procesul de autoevaluare obiectivă a propriilor rezultate și a rezultatelor colegilor. | 3.5.11. Folosește rezultatele evaluării autentice, individualizate, pentru ajustarea demersului didactic. |
| 3.5.4. Abordează erorile nu ca eșecuri în învățare, ci ca oportunități de învățare. | 3.5.8. Facilitează depistarea de către elevii înșiși a erorilor și înțelegerea cauzelor acestora. | 3.5.12. Sprijină elevii în determinarea și aplicarea strategiilor de evitare sau înlăturare a erorilor. |

domeniul 4: DEZVOLTARE ȘI CREȘTERE PROFESIONALĂ

***Standard 4: Cadrul didactic gestionează propria dezvoltare profesională continuă, axată pe necesități reale, în vederea asigurării performanței sale profesionale.***

|  |  |  |
| --- | --- | --- |
|  | **Indicatori:** | **Descriptori:** |
|  |  | Nivel de bază | Nivel avansat | Nivel performant |
| **4.1.** | **Construiește propria identitate profesională în corespundere cu rolurile prescrise de funcția pe care o deține.** | 4.1.1. Cunoaște competenţele necesare realizării multiplelorroluri profesionale.4.1.2. Cunoaște și respectă cadrul normativ al formării continue, evaluării și atestării profesionale și prevederile cadrului instituțional procedural de planificare și evaluare a nivelului de pregătire profesională. | 4.1.3. Demonstrează angajament și implicare în dezvoltarea profesională și posedă cultura autonomiei responsabile. | 4.1.4. Demonstrează angajament personal și implicare în dezvoltarea profesională a comunității educaționale pe plan local / regional și național. |
| **4.2.** | **Proiectează propriul traseu de dezvoltare profesională continuă.** | 4.2.1. Elaborează Planul Individual de Dezvoltare Profesională în conformitate cu cerințele înaintate de administrația instituției, cu prevederile planului de dezvoltare a școlii și cu necesitățile sale reale de dezvoltare profesională. 4.2.2. Stabilește obiective concrete de îmbunătățire a performanței profesionale, finalități de dezvoltare profesională măsurabile și realizabile în perioada planificată. | 4.2.3. Identifică, selectează și prioritizează oportunitățile de dezvoltare profesională.  | 4.2.4. Planifică organizarea activităților de dezvoltare profesională, generalizarea și împărtășirea experienței didactice și a experienței de dezvoltare profesională cu colegii. |
| **4.3.** | **Realizează și monitorizează procesul de dezvoltare personală și profesională.** | 4.3.1. Participă la activități de dezvoltare profesională în școală, în afara școlii, pe plan regional și național. | 4.3.6. Utilizează oportunități de încadrare în diverse comunități profesionale, în reţele şi foruri profesionale, pentru a-şi îmbunătăţi performanţele. | 4.3.11. Valorifică oportunitățile de dezvoltare profesională apărute pe parcurs și inițiază proiecte de colaborare în dezvoltarea profesională la nivel local, național și internațional. |
| 4.3.2. Identifică și propune pentru discuție probleme concrete cu care se confruntă în cadrul activității. | 4.3.7. Participă la proiecte de cercetare-acțiune pentru rezolvarea unor probleme vizînd sporirea calității activității. | 4.3.12. Inițiază cercetări-acțiune pentru rezolvarea unor probleme vizînd sporirea calității activității. |
| 4.3.3. Consultă sistematic materiale de specialitate din diverse surse și valorifică in propria activitate achizițiile profesionale noi, experimentînd idei şi practici inspirate din materialele de specialitate. | 4.3.8. Analizează impactul aplicării strategiilor noi de predare-învățare-evaluare asupra progresului elevilor, detaliile demersului didactic în termeni de cauză-efect. | 4.3.13. Motivează deciziile pedagogice, fundamentează ştiinţific propria experienţă de învăţare şi dezvoltare profesională. |
| 4.3.4. Documentează sistematic realizarea acțiunilor planificate, creșterea profesională și performanțele obținute. | 4.3.9. Modifică/ introduce ajustări și completează Planul Individual de Dezvoltare Profesională cu acțiuni relevante și strategii eficiente, racordate la context și la ritmul înregistrat de creștere profesională, evidențiază factorii determinanți și stabilește acțiuni de consolidare/ amplificare a practicilor reușite și de diminuare/ evitare a eșecului. | 4.3.14. Generalizează și împărtășește experiența profesională prin colaborarea la ziare și reviste de specialitate, participarea la simpozioane și conferințe. |
| 4.3.5. Reflectează permanent asupra rezultatelor practicii zilnice, asupra propriei pregătiri profesionale, teoretice și practice. | 4.3.10. Solicită ajutorul colegilor și administrației instituției la evaluarea obiectivă a nivelului propriu de pregătire profesională teoretică și practică. | 4.3.15. Apreciază obiectiv propria activitate, propria contribuție la dezvoltarea profesională, realizarea Planului Individual de Dezvoltare Profesională și performanțele profesionale. |

domeniul 5: RELAȚIA ȘCOALĂ-FAMILIE-COMUNITATE

***Standard 5: Cadrul didactic asigură relații de colaborare și respect cu familia și comunitatea, dezvoltînd parteneriate eficiente în sprijinul realizării unui proces educațional de calitate.***

|  |  |  |
| --- | --- | --- |
|  | **Indicatori:** | **Descriptori:** |
|  |  | Nivel de bază | Nivel avansat | Nivel performant |
| **5.1.** | **Comunică în mod curent cu membrii familiei/reprezentanţii legali despre activitatea și progresul elevilor.** | 5.1.1. Informează părinții sau reprezentanții legali ai acestora cu privire la obiectivele și conținutul învățării și așteptările față de elevi. | 5.1.3. Implică părinții sau tutorii în discuții și activități privind asigurarea unui mediu favorabil învățării și atingerii rezultatelor scontate de către elevi.  | 5.1.5. Oferă consultații părinților sau tutorilor în vederea acordării sprijinului maxim pentru ca elevii să fie motivați, încurajați și sprijiniți să realizeze progrese. |
| 5.1.2. Prezintă părinților sau reprezentanților legali ai copiilor informaţia necesară despre progresul înregistrat, succesele şi necesitățile de dezvoltare și sprijin ale elevilor pe parcursul învăţării, respectînd principiul confidențialității. | 5.1.4. Analizează detaliat în colaborare cu părinții sau reprezentanții legali ai copiilor rezultatele elevului, accentuînd punctele forte în învăţare şi comportament, dar şi informînd despre consecinț­ele nerespectării normelor stabilite. | 5.1.6. Elaborează împreună cu părinţii/membrii familiei programe de eficientizare a procesului educaţional şi de educație parentală, oferind sugestii cu referire la creşterea randamentului şi/sau prevenirea eșecului şcolar. |
| **5.2.** | **Facilitează implicarea membrilor familiei și ai comunității în calitate de persoane-resursă în eficientizarea procesului educațional.** | 5.2.1. Implică părinţii şi membrii comunităţii să participe în calitate de persoane-resursă și participanți în activităţi, menite să sporească calitatea educației la nivel de clasă sau instituţie. | 5.2.2. Organizează evenimente interactive cu elevii, părinţii și membrii comunității în funcţie de interesul, capacităţile şi cultura acestora, menite să consolideze relaţia între scoală si comunitatea locală şi să eficientizeze procesul educaţional. | 5.2.3. Identifică oportunități externe în colaborare cu părinţii și membrii comunităţii pentru dezvoltarea competenţelor elevilor şi valorificarea inteligențelor multiple ale copilului. |
| **5.3.** | **Facilitează implicarea elevilor în dezvoltarea proiectelor comunitare şi a acțiunilor de voluntariat.** | 5.3.1. Încurajează implicarea elevilor în diverse proiecte sau acţiuni de voluntariat, organizate la nivel de clasă şi/ sau instituţie. | 5.3.2. Oferă îndrumare și sprijin pentru elevi pentru ca ei să-și manifeste activismul şi responsabilitatea în implementarea de proiecte şi acţiuni de voluntariat, desfăşurate în instituţie şi în comunitate. | 5.3.3. Construiește un sistem coerent de implicare a elevilor și prezintă bunele practici de lucru cu diverse categorii de copii în dezvoltarea competenţelor cu caracter de integrare şi de implementare a proiectelor/acţiunilor de voluntariat, în cadrul instituției şi/sau a comunităţii. |
| **5.4.** | **Dezvoltă relaţiile dintre şcoală şi familii/membrii comunităţii prin intermediul proiectelor educaționale relevante.** | 5.4.1. Identifică domenii de interes comune ale școlii, familiei și comunității pentru dezvoltarea în parteneriat a proiectelor educaționale. | 5.4.3. Antrenează structurile asociative ale elevilor şi ale părinţilor, precum şi instituţiile partenere din comunitate, în elaborarea documentelor de politici ale şcolii (proiecte de dezvoltare, plan de activitate etc.). | 5.4.5. Valorifică proiectele educaționale realizate în parteneriat cu familia și comunitatea pentru asigurarea învățării semnificative. |
| 5.4.2. Ghidează și sprijină elevii, părinții, membrii comunității în elaborarea și implementarea proiectelor comune. | 5.4.4 Organizează activități de pregătire a elevilor pentru promovarea proiectelor educaționale elaborate în parteneriat. | 5.4.6. Elaborează, în parteneriat cu membrii comunităţii, proiecte în scopul facilitării coeziunii sociale între toți actorii educaționali din instituție. |

# instrumentarul pentru evaluarea cadrelor didactice

## Ciclul evaluării și dezvoltării profesionale

Evaluarea cadrelor didactice din învățămîntul general este reglementată în art. 45 al Codului Educației:

***Articolul 45. Evaluarea cadrelor didactice***

1. Evaluarea internă a cadrelor didactice din învăţămîntul general se  efectuează anual  în baza unei metodologii de evaluare aprobate de Ministerul Educaţiei.
2. Evaluarea externă a cadrelor didactice din învăţămîntul general se efectuează o dată la 5 ani de către organele abilitate, în baza unei metodologii de evaluare aprobate de Ministerul Educaţiei.
3. Metodologia de evaluare prevede, în mod obligatoriu, consultarea opiniilor elevilor, părinţilor şi ale altor cadre didactice din instituţia de învăţămînt respectivă.

În corespundere cu aceste prevederi, Inspectoratul Școlar Național asigură elaborarea metodologiilor de evaluare, care, odată cu aprobarea de către Ministerul Educației, constituie cadrul normativ pentru realizarea evaluării cadrelor didactice.

Scopul primordial al evaluării cadrului didactic îl constituie sprijinirea dezvoltării profesionale a acestuia și, implicit, sprijinirea creării în instituția de învățămînt a unei reale comunități de învățare și dezvoltare profesională.

Procesul de evaluare internă și cel de evaluare externă a cadrelor didactice, precum și rezultatele acestora vor fi utilizate în mod primordial pentru:

* formarea competențelor de reflecție și autoevaluare a cadrelor didactice;
* asigurarea calității procesului de învățare la clasă;
* identificarea domeniilor în care cadrele didactice demonstrează competențe și experiențe notabile, precum și a celor în care au nevoie de informare și sprijin pentru dezvoltare;
* elaborarea planurilor individuale de dezvoltare profesională;
* identificarea bunelor practici pentru împărtășire pe plan local, raional, național;
* proiectarea acțiunilor de împărtășire a experienței și de dezvoltare profesională la locul de muncă;
* stimularea creării în instituția de învățămînt a unei comunități reale de învățare.

**Ciclul evaluării și dezvoltării profesionale se constituie din următoarele etape:**

* **Evaluarea cadrului didactic**
* Care este nivelul de competență a cadrului didactic în raport cu standardele agreate?
* Ce dovezi palpabile există pentru punerea în evidență a rezultatelor profesionale?
* Care sînt domeniile în care cadrul didactic are nevoie de sprijin pentru dezvoltare?
* Care sînt punctele tari care îl pot face persoană-resursă pentru alții?
* **Elaborarea planului de dezvoltare profesională**
* Formularea obiectivelor de dezvoltare profesională, în corelare cu rezultatele evaluării și cu obiectivele de dezvoltare ale instituției:
	+ Pentru îmbunătățirea nivelului profesional pe domeniile identificate / pentru satisfacerea necesităților reale de dezvoltare profesională;
	+ Pentru împărtășirea bunelor practici.
* Identificarea priorităților și a acțiunilor.
* **Implementarea planului de dezvoltare profesională**
* Realizarea acțiunilor:
	+ prin identificarea oportunităților existente pentru satisfacerea necesităților profesionale;
	+ prin crearea și / sau valorificarea oportunităților pentru împărtășirea de succese / realizări / puncte tari (bune practici).
* **Analiza impactului acțiunilor realizate**
* În ce măsură au fost realizate acțiunile și obiectivele din Planul individual de dezvoltare profesională?
* Care dintre acțiunile proiectate au avut o relevanță mai mare pentru dezvoltarea profesională?

Grafic, acesta poate fi reprezentat astfel:

**Ciclul evaluării și dezvoltării profesionale**

## Instrumentarul pentru evaluarea internă (anuală) a cadrelor didactice

Evaluarea anuală ca și proces va include următoarele elemente:

* Autoevaluarea;
* Evaluarea din partea superiorului (angajatorului);
* Completarea portofoliului profesional;
* Consultarea opiniei altor cadre didactice – evaluarea de la egal la egal;
* Consultarea opiniilor elevilor și părinților.

**Autoevaluarea**

Cadrul didactic, în calitate de actant al educației interesat de dezvoltare profesională pe parcursul întregii vieți, este cel mai în măsură să se evalueze, să-și stabilească scopuri de dezvoltare și să analizeze gradul de realizare a acestora. Autoevaluarea ca proces trebuie să asigure reflecția profundă asupra modului în care elevii sînt ajutați de către cadrul didactic în obținerea succesului în învățare. Acest proces reflexiv trebuie să ajute profesorul în identificarea punctelor sale tari și a domeniilor în care are nevoie de sprijin și dezvoltare.

**Evaluarea din partea superiorului (angajatorului)**

Evaluarea de către superior (angajator) va fi corelată cu elementele incluse în autoevaluare. După completarea în mod independent a instrumentelor (de autoevaluare – de către cadrul didactic și de evaluare – de către angajator), părțile vor face schimb de instrumente. În cadrul unei discuții (interviu), prin negociere, evaluatul și evaluatorul vor ajunge la decizia comună privind rezultatul evaluării.

**Completarea portofoliului profesional**

Portofoliul profesional reprezintă colecția de dovezi ale celor mai bune experiențe profesionale pe principalele domenii vizate de standarde și poate include:

* ***Proiectarea și pregătirea învățării (Domeniul 1) și Procesul de predare-învățare-evaluare (Domeniul 3)***
	+ Proiecte didactice ale celor mai reușite lecții / unități de învățare, inclusiv variante îmbunătățite post-predare;
	+ Materiale didactice complementare, elaborate și aplicate la clasă;
	+ Instrumente de evaluare formativă și sumativă, elaborate și aplicate;
	+ Proiecte ale celor mai bune activități extrașcolare implementate;
	+ Reflecții profesionale cu privire la: aplicarea proiectelor didactice (ce a reușit, ce se poate face mai bine etc.); eficientizarea aplicării materialelor didactice la clasă; rezultatele aplicării instrumentelor de evaluare și ideile pentru îmbunătățirea acestora; rezultatele activităților extrașcolare și modalitățile de diversificare a lor;
	+ Etc.
* ***Mediul de învățare (Domeniul 2)***

* + Dovezi privind organizarea unui mediu de învățare dezvoltativ și sigur, bazat pe cultura învățării, care facilitează succesul fiecărui elev
* ***Dezvoltare și creștere profesională (Domeniul 4)***
	+ Probe privind planificarea și gestionarea propriei dezvoltări profesionale continui, cu axare pe necesitățile reale (planul de dezvoltare profesională și raportul de activitate privind progresul înregistrat în realizarea acestuia);
	+ Dovezi privind implicarea în procesul de dezvoltare profesională la locul de muncă (rezultate ale participării la cercetări-acțiune, în casul în care sînt; materiale aferente schimbului de bune practici; documentare a participării la activități de dezvoltare profesională etc).
* ***Relația școală-familie-comunitate (Domeniul 5)***
	+ Materiale privind colaborarea cu familia și comunitatea.

**Consultarea opiniei altor cadre didactice - evaluarea de la egal la egal**

Evaluarea de la egal la egal va fi asigurată de către doi-trei colegi, în scopul sprijinirii cadrului didactic pentru identificarea punctelor sale tari și a domeniilor în care are nevoie de dezvoltare. Aceasta va include: rezultate ale observării directe privind procesul de predare-învățare-evaluare (fișe de observare și evaluare a lecțiilor și reflecții asupra celor observate, cu recomandări); considerații pedagogice privind realizarea activităților extrașcolare (fișe de observare a activităților și reflecții asupra celor observate, cu recomandări); considerații pedagogice cu referire la implicarea în activitatea de dezvoltare profesională.

**Consultarea opiniilor elevilor și părinților**

Consultarea opiniilor elevilor și părinților va fi documentată prin:

* dovezi privind colectarea de feedback de către cadrul didactic;
* realizarea unui chestionar cu părinții, pe dimensiunile din standarde la care aceștia pot oferi feedback;
* realizarea unui chestionar cu elevii, pe dimensiunile din standarde la care aceștia pot oferi feedback.

**Ponderarea instrumentelor în cadrul evaluării interne**

Pentru realizarea evaluării interne, se recomandă aplicarea următoarei grile de ponderare a instrumentelor:

|  |  |  |
| --- | --- | --- |
| **Elementele evaluării interne** | **Instrumente** | **Pondere** |
| Autoevaluarea  | Chestionar de autoevaluare și reflecție, cu stabilirea domeniilor de dezvoltare | 20% |
| Evaluarea din partea superiorului (angajatorului) | Chestionar de evaluare, cu recomandări pentru dezvoltare |
| Completarea portofoliului profesional  | Portofoliul cu dovezi pe domeniile vizate de standarde | 40 % |
| Consultarea opiniei altor cadre didactice - evaluarea de la egal la egal  | Fișe de observareReflecții pedagogice | 30% |
| Consultarea opiniilor elevilor și părinților  | Chestionare pentru elevi și părinți, pe dimensiunile din standarde la care aceștia pot oferi feedback | 10% |

## Instrumentarul pentru evaluarea externă a cadrelor didactice

Evaluarea externă a cadrelor didactice, în baza Metodologiei de evaluare elaborate de către Inspectoratul Școlar Național și aprobate de către Ministerul Educației, este efectuată de către organele abilitate o dată la cinci ani.

Evaluarea externă poate servi ca bază, alături de alte elemente prevăzute de metodologia aferentă, pentru procesul de conferire și confirmare a gradelor didactice.

**Ponderarea instrumentelor în cadrul evaluării externe**

Pentru realizarea evaluării externe, se recomandă aplicarea următoarei grile de ponderare a instrumentelor:

|  |  |  |
| --- | --- | --- |
| **Elementele vizate de evaluarea externă** | **Instrumente** | **Pondere** |
| Rezultatele evaluărilor anuale pe parcursul a 5 ani. | Sinteza rezultatelor evaluărilor anuale. | 50% |
| Planul de dezvoltare profesională. | Raportul privind realizarea planului de dzvoltare profesională, pentru perioada evaluată. | 50% |

## Recomandări pentru aplicarea cadrului de referință la elaborarea instrumentelor de evaluare anuală

La elaborarea diverselor fișe de evaluare, chestionare, fișe de observare, ghidul de portofoliu etc., se va proceda la:

* analiza minuțioasă a indicatorilor și descriptorilor din standarde;
* stabilirea indicatorilor care se pretează pentru analiză printr-o modalitate sau alta;
* stabilirea structurii documentelor pentru fiecare categorie de respondenți / evaluatori.

Un model de corelare a indicatorilor și a tipurilor de instrumente / respondenți poate fi structurat după cum urmează:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | Autoevaluarea | Evaluarea din partea superiorului (angajatorului)  | Portofoliul profesional  | Consultarea opiniei altor cadre didactice - evaluarea de la egal la egal | Consultarea opiniilor elevilor  | Consultarea opiniilor părinților |
|  | Domeniul 1: Proiectarea și pregătirea învățării . *Standard 1: Cadrul didactic planifică și proiectează procesul de predare-învățare-evaluare centrat pe elev, în vederea asigurării eficienței și creării oportunităților de implicare și dezvoltare pentru fiecare copil.* |
| 1.1. | Demonstrează cunoașterea elevilor și a abordărilor moderne privind învățarea. | ✓ | ✓ | ✓ | ✓ |  |  |
| 1.2. | Demonstrează cunoașterea materiei la disciplina predată. | ✓ | ✓ | ✓ | ✓ |  |  |
| 1.3 | Proiectează un demers didactic modern, conform rigorilor cadrului curricular al disciplinei. | ✓ | ✓ | ✓ | ✓ |  |  |
| 1.4 | Proiectează un demers didactic coerent, individualizat și diferențiat, adaptat la particularitățile elevilor. | ✓ | ✓ | ✓ | ✓ |  |  |
| 1.5 | Planifică evaluarea procesului și a rezultatelor învățării în concordanță cu rigorile curriculare. | ✓ | ✓ | ✓ | ✓ |  |  |
| 1.6 | Planifică utilizarea adecvată a resurselor de învățare în realizarea demersului didactic. | ✓ | ✓ | ✓ | ✓ |  |  |
|  | Domeniul 2: Mediul de învățare. *Standard 2: Cadrul didactic asigură crearea unui mediu de învățare dezvoltativ și sigur, bazat pe cultura învățării, care facilitează succesul fiecărui elev* |
| 2.1. | Stabilește un climat relaţional sigur, bazat pe încredere, solidaritate și respect, pe principiile echităţii şi ale toleranţei. | ✓ | ✓ | ✓ | ✓ | ✓ |  |
| 2.2 | Organizează în mod rațional și optim spațiul fizic. | ✓ | ✓ | ✓ | ✓ | ✓ |  |
| 2.3 | Asigură managementul eficient al clasei și al comportamentului elevilor. | ✓ | ✓ | ✓ | ✓ | ✓ |  |
|  | Domeniul 3: Procesul de predare-învățare-evaluare. *Standard 3: Cadrul didactic asigură implementarea unui proces de predare-învățare-evaluare centrat pe cel ce învață, în vederea asigurării succesului școlar al fiecărui elev.* |
| 3.1. | Formează și dezvoltă motivația, autonomia și responsabilitatea elevilor pentru propria învățare. | ✓ | ✓ | ✓ | ✓ | ✓ |  |
| 3.2 | Demonstrează o comunicare didactică corectă și eficientă. | ✓ | ✓ | ✓ | ✓ | ✓ |  |
| 3.3 | Utilizează în mod optim diversitatea resurselor de învățare. | ✓ | ✓ | ✓ | ✓ | ✓ |  |
| 3.4 | Gestionează eficient procesul educațional la clasă. | ✓ | ✓ | ✓ | ✓ | ✓ |  |
| 3.5 | Folosește evaluarea drept instrument de dezvoltare a potențialului elevilor. | ✓ | ✓ | ✓ | ✓ | ✓ |  |
|  | Domeniul 4: Dezvoltare și creștere profesională. *Standard 4: Cadrul didactic gestionează propria dezvoltare profesională continuă, axată pe necesități reale, în vederea asigurării performanței sale profesionale.* |
| 4.1. | Construiește propria identitate profesională în corespundere cu rolurile prescrise de funcția pe care o deține. | ✓ | ✓ | ✓ | ✓ |  |  |
| 4.2 | Proiectează propriul traseu de dezvoltare profesională continuă. | ✓ | ✓ | ✓ | ✓ |  |  |
| 4.3 | Realizează și monitorizează procesul de dezvoltare personală și profesională. | ✓ | ✓ | ✓ | ✓ |  |  |
|  | Domeniul 5: Relația școală-familie-comunitate *Standard 5: Cadrul didactic asigură relații de colaborare și respect cu familia și comunitatea, dezvoltînd parteneriate eficiente în sprijinul realizării unui proces educațional de calitate.* |
| 5.1. | Comunică în mod curent cu membrii familiei/reprezentanţii legali despre activitatea și progresul elevilor. | ✓ | ✓ | ✓ |  |  | ✓ |
| 5.2 | Facilitează implicarea membrilor familiei și a comunității în calitate de persoane-resursă în eficientizarea procesului educațional. | ✓ | ✓ | ✓ |  |  | ✓ |
| 5.3 | Facilitează implicarea elevilor în dezvoltarea proiectelor comunitare şi a acțiunilor de voluntariat. | ✓ | ✓ | ✓ |  | ✓ | ✓ |
| 5.4 | Dezvoltă relaţiile dintre şcoală şi familii/ membrii comunităţii prin intermediul proiectelor educaționale relevante. | ✓ | ✓ | ✓ |  | ✓ | ✓ |